సీనియర్ నటుడు చలపతిరావు మహిళలపై చేసిన వివాదాస్పద వ్యాఖ్యలపై సినీ నటి హేమ స్పందించారు. ఆమె చలపతిరావు వ్యాఖ్యలపై ఆచితూచి మాట్లాడారు. ఒకవైపు చలపతిరావు వ్యాఖ్యలను తప్పుబడుతూనే... ఆయన మీడియా ముఖంగా క్షమాపణలు చెప్పారని, కేసులు విత్ డ్రా చేసుకోవాలని హేమ సూచించారు. ఈ వ్యవహారంపై ఏమన్నారో ఆమె మాటల్లోనే...‘‘చలపతి బాబాయ్ ఒక ఆడియో ఫంక్షన్లో అసభ్యకరమైన వ్యాఖ్యలు చేశారని ఆడవాళ్లంతా, నా కో ఆర్టిస్ట్ ఝాన్సీ పోలీస్ స్టేషన్కెళ్లి ఫిర్యాదు చేయడం జరిగింది. నిజంగా చలపతి బాబాయ్ చేసింది తప్పు. నేను మీ అందరితో ఏకీభవిస్తున్నాను. ఫిర్యాదు చేసి మంచి పనిచేశారు. ఇక నుంచి ఎవరైనా ఒక మహిళ గురించి తప్పుగా ఒక పదం పలకాలన్నా వంద సార్లు ఆలోచిస్తాడు. సో, మీరు చేసిన మంచి పనికి మనస్పూర్తిగా అభినందిస్తున్నాను. అలాగే, చలపతి బాబాయ్ ఇన్ని సంవత్సరాల నుంచి ఇండస్ట్రీలో ఉన్నాడు. సరదాగా మాట్లాడతాడు కానీ ఎప్పుడూ ఆడవాళ్లకేం హాని చేయలేదు. అలాంటి ఒక పెద్ద వ్యక్తి సంస్కారంతో చానల్స్కు వెళ్లి ‘‘మాట జారిన మాట వాస్తవం. ఆడవాళ్లందరినీనేను క్షమాపణ అడుగుతున్నాను’’ అని సంస్కారవంతంగా క్షమాపణలు అడిగారు. దాన్ని మీరు దృష్టిలో పెట్టుకుని దయచేసి ఈ కేసులు, ఇవన్నీ విత్ డ్రా చేసుకోవాలని మనస్పూర్తిగా కోరుకుంటున్నాను. ఇలాగే మనందరం ఐకమత్యతతో ఉంటే, మన మీద సోషల్ మీడియాలో ఏదైనా ఒక తప్పు పదం రాయడానికి కూడా భయపడాలి. ఇక నుంచి మా వాళ్లే కాదు, ఎవరైనా మన అమ్మ గురించి రాసేటప్పుడు ఇలానే రాస్తామా అని ఆలోచించండి. వెబ్ మీడియా ఇకనైనా మారుతుందని ఆశిస్తున్నాను. అలాగే ఎవ్వరూ కూడా ఆడవాళ్ల గురించి పిచ్చి పిచ్చి మాటలు మాట్లాడకండి.. గతంలో చాలా జరిగాయి. ఇకనైనా మారండి’’ అని హేమ చెప్పారు.
seanier natudu chalapatirao mahilalapai chesina vivaadaaspada vyaakhyalapai cinee nati hema spandinchaaru. aame chalapatirao vyaakhyalapai aachituchi matladaru. okavaipu chalapatirao vyaakhyalanu tappubadutune... aayana media mukhangaa kshamaapanalu cheppaarani, kesulu vith dra chesukovalani hema suuchimchaaru. ee vyavahaarampai emannaro aame matallone...‘‘chalapati babay oka audio functionlo asabhyakaramaina vyaakhyalu chesarani aadavaallantaa, naa koo artist jhaansee polies stationkelli firyaadu cheyadam jarigindi. nijamgaa chalapati babay chesindi tappu. nenu mee andaritho ekibhavistunnanu. firyaadu chesi manchi panichesaaru. ika nunchi evaraina oka mahila gurinchi tappugaa oka padam palakaalannaa vanda saarlu aalochistaadu. soo, meeru chesina manchi paniki manaspuurtigaa abhinandistunnaanu. alaage, chalapati babay inni samvatsaraala nunchi industrylo unnaadu. saradaagaa matladatadu cony eppuduu aadavallakem haani cheyaledu. alanti oka pedda vyakti samskaaramtho chaanalsku velli ‘‘maata jaarina maata vaastavam. aadavaallandarineeneenu kshamaapana adugutunnanu’’ ani samskaaravantamgaa kshamaapanalu adigaaru. daanni meeru drushtilo pettukuni dayachesi ee kesulu, ivannee vith dra chesukovalani manaspuurtigaa korukuntunnanu. ilaage manandaram aikamatyatato unte, mana meeda soshal medialo edaina oka tappu padam raayadaaniki kuudaa bhayapadali. ika nunchi maa vaalle kaadu, evaraina mana amma gurinchi rasetappudu ilaane rastama ani aalochinchandi. veb media ikanaina maarutundani aasistunnaanu. alaage evvaruu kuudaa aadavaalla gurinchi picchi picchi maatalu matladakandi.. gatamlo chala jarigai. ikanaina marandi’’ ani hema cheppaaru.